Alonso a bokszból rajtol az Osztrák Nagydíjon! — F1VILÁG
Alonso a bokszból rajtol az Osztrák Nagydíjon!
2018.07.01., vasárnap, 14:06 Fernando AlonsoMcLarenOsztrák Nagydíj
A bokszutcából kezdi meg a délutáni Osztrák Nagydíjat a McLaren világbajnok versenyzője, Fernando Alonso.
A spanyol versenyző a 13. rajtkockát szerezte meg a szombati időmérő edzésen, ám a verseny előtt egy eltérő specifikációjú első szárnyat szereltek fel autójára, miután a kvalifikáción használt terelőelem megsérült.
Alonso első szárnya akkor károsodott, amikor a spanyol padlógázzal igyekezett teljesíteni az utolsó kanyart utolsó próbálkozása során.
A McLaren emellett egy új kinetikus energia-visszanyerő rendszert is beépített Alonso autójába – ez eleve 10 rajthelyes büntetést jelentene, ám az első szárny cseréje miatt a kétszeres világbajnok a bokszból startol.
Alonso tegnap, az időmérő után még arról beszélt, véleménye szerint a 13. helyről indulva összejöhet a pontszerzés, ez azonban most nehéz feladatnak ígérkezik.
Címkék: Fernando AlonsoMcLarenOsztrák Nagydíj